Source: https://www.epi.sk/zz/1960-77
Timestamp: 2020-02-21 18:43:17+00:00

Document:
77/1960 Zb. Vyhláška ministerstiev pôdohospodárstva a potravinárskeho priemyslu o spracovaní zrnovín vo mzde a m... | Aktuálne znenie
Hľadaj v 77/1960 ×
77/1960 Zb.
Vyhláška č. 77/1960 Zb.Vyhláška ministerstiev pôdohospodárstva a potravinárskeho priemyslu o spracovaní zrnovín vo mzde a miešaní krmív
Čiastka 29/1960
Platnosť od 18.06.1960
Účinnosť od 01.07.1960
Spracovanie zrnovín a miešanie krmív (§ 1 - § 9)
Aktuálne znenie 01.07.1960
ministerstiev pôdohospodárstva a potravinárskeho priemyslu
o spracovaní zrnovín vo mzde a miešaní krmív
Ministerstvá pôdohospodárstva a potravinárskeho priemyslu ustanovujú v dohode so zúčastnenými ústrednými úradmi a orgánmi podľa §§ 1 a 2 dekrétu prezidenta republiky č. 109/1945 Zb. o riadení výroby, podľa § 15 ods. 1 zákona č. 51/1959 Zb. o výkupe pôdohospodárskych výrobkov a podľa § 7 bod 3 písm. b) vyhlášky Štátnej plánovacej komisie č. 186/1959 Ú. l. (Ú. v.) o podrobnejšom vymedzení pôsobnosti v odbore plánovania, tvorby a kontroly cien:
Spracovanie zrnovín a miešanie krmív
Spracovať zrnoviny vo mzde na mlynské výrobky si môžu dať:
a) poľnohospodárske závody, ktoré získali zrnoviny z vlastnej výroby, alebo vzájomnou výmenou medzi sebou, alebo v rámci družstevnej spolupráce;
b) osoby, ktoré získali zrnoviny nákupom podľa predpisov o predaji prebytkov alebo ako naturálie rozdeľované v jednotných roľníckych družstvách na pracovné jednotky a ďalej ako naturálne plnenie (výmenok, brigádnická výpomoc a pod.);
c) zamestnanci štátnych majetkov a ostatných poľnohospodárskych závodov štátneho socialistického sektora, ktorí získali zrnoviny nákupom podľa predpisu o odpredaji pôdohospodárskych výrobkov zamestnancom štátnych majetkov a ostatných poľnohospodárskych závodov štátneho socialistického sektora;
d) závody n. p. Biokrma, ktoré získali zrnoviny na kŕmne účely nákupom od štátnych majetkov.
(1) Na jedlé mlynské výrobky spracúvajú zrnoviny vo mzde výhradne mlyny, ktorým okresný národný výbor v dohode s mlynským podnikom vydá písomné povolenie na mletie, pričom určí každému z týchto mlynov mlecí obvod z jednej alebo viacej obcí s prihliadnutím na ich vzdialenosť od mlyna a na jeho kapacitu.
(2) Na kŕmne mlynské výrobky spracúvajú zrnoviny vo mzde mlyny a miešarne krmív výkupných podnikov (ďalej len „miešarne“), ktorým sa vydajú povolenia a určia obvody podľa ods. 1; pri miešarňach vydávajú sa povolenia a určia sa obvody aj v dohode s príslušným výkupným podnikom.
Mlyny a miešarne môžu byť za účelom čistenia uzavreté. Dobu uzavretia určí pri mlyne mlynský podnik a pri miešarni výkupný podnik, a to so súhlasom okresného národného výboru. Uzavretie mlyna a miešarne musí sa vyhlásiť spôsobom v mieste obvyklým najmenej tri týždne vopred.
Odmeny za spracovanie zrnovín v mlynoch
(1) Za spracovanie pšenice a raži na múku alebo spracovanie jačmeňa na krúpy vo mzde sa platí meľné, ktoré je za každých 100 kg 25 Kčs.*)
(2) Za spracovanie zrnovín vo mzde určených na kŕmne mlynské výrobky sa platí meľné, ktoré je za každých 100 kg:
zrnovín spracovaných na hrubý šrot .............. 3,40 Kčs
zrnovín spracovaných na jemný šrot .............. 4,-- Kčs
mliaždenia zrnovín ........................................... 2,20 Kčs**)
Odmeny za spracovanie zrnovín a miešanie krmív v miešiarňach
Odmena za spracovanie zrnovín vo mzde určených na kŕmne účely, lucerny a pod. je v miešarňach za 100 kg Kčs 3,40 pri spracovaní na hrubý šrot a Kčs 4 Kčs pri spracovaní na jemný šrot. Odmena za miešanie krmív sa riadi podľa skutočných nákladov, spojených s potrebných výkonom, vykalkulovaných výkupnými podnikmi. V prípade rozporu rozhodne krajský národný výbor.
Vymieľací kľúč a straty
(1) Za pšenicu a raž dodané v základnej akosti musí mlyn vydať 98 % a za jačmeň na krúpy 96 % mlynských výrobkov podľa voľby mlečov, avšak vždy podľa niektorého z vymieľacích kľúčov určených Ministerstvom potravinárskeho priemyslu pre mletie zrnovín v námezdných mlynoch.
(2) Za spracovanie zrnovín na kŕmne účely musia mlyny a miešarne vydať najmenej 99 % a za mliaždenie kŕmnych surovín 99,5 % výrobkov z prevzatého množstva zrnovín; pri miešaní krmív 99,8 % krmovinovej zmesi z použitého množstva surovín.
(3) Ak boli na spracovanie vo mzde dodané zrnoviny horšej akosti než základnej, dohodne mlyn alebo miešareň s mlečom vopred množstvo výrobkov, ktoré sa vydá, a to podľa strát, ktoré vznikajú pri spracovaní.
(4) Základnou akosťou sa podľa predchádzajúcich odsekov rozumie základná akosť A podľa noriem akosti platných pre dodávky zrnovín mlynom.
Spracovanie zrnovín na kŕmne účely pre vlastnú potrebu
(1) Poľnohospodárske závody a závody n. p. Biokrma môžu spracúvať zrnoviny na kŕmne účely vo vlastných zariadeniach, avšak len pre svoju potrebu.
(2) Poľnohospodárske závody združené v rámci družstevnej spolupráce môžu spracúvať zrnoviny na kŕmne účely na spoločných zariadeniach.
Mlyny a výkupné podniky sú povinné viesť o spracovaní zrnovín, miešaní krmív a o odmenách za tieto výkony presnú evidenciu a kedykoľvek ju na požiadanie predložiť kontrolným orgánom, najmä orgánom okresných národných výborov.
Ministerstvá poľnohospodárstva a potravinárskeho priemyslu môžu v dohode so zúčastnenými ústrednými úradmi určiť výnimky z ustanovení a vyberaní mýtneho.
Zrušujú sa všetky predpisy o veciach upravených touto vyhláškou, najmä vyhláška č. 103/1955 Ú. l. (Ú. v.) o spracovaní zrnovín vo mzde a vyberaní mýtneho.
Táto vyhláška nadobúda účinnosť 1. júlom 1960.
Minister pôdohospodárstva:
Minister potravinárskeho priemyslu:
*) Suma uvedená v § 4 ods. 1 sa rozumie včítane dane z výkonu.
**) Sumy uvedené v § 4 ods. 2 a v § 5 sa rozumejú bez dane z výkonu (ide o výkony v poľnohospodárskej výrobe, ktoré dani nepodliehajú podľa čl. 5 ods. 3 písm. a) vykonávacích predpisov k zákonu o dani z výkonov - úprava ministra financií z 23. X. 1957 č. 152/73501/1957).

References: § 9
 § 15
 § 7
 § 4
 § 4
 § 5
 čl. 5